Hópurinn heimsækir bæjarskrifstofur Vesturbyggðar á Patreksfirði . Mynd / LBHÍ . Í lok október var haldinn fundur hérlendis vegna nýs norræns verkefnis sem kallast FourSalmon og felst í að skoða samfélagsleg og umhverfisleg áhrif af fiskeldi . Meginviðfangsefnið er laxeldi í sjókvíum og horft til stefnumótunar , stjórnunar og eftirlits , áhrifa á nærumhverfið og samfélagið , áskorana og tækifæra . Ragnheiður Þórarinsdóttir , rektor Landbúnaðarháskólans , segir að markmið verkefnisins sé að taka saman upplýsingar í fjórum löndum , Noregi , Færeyjum , Kanada og Íslandi , þar sem meðal annars er horft til laga og reglugerða í löndunum . Sérfræðingar frá Nofima og Háskólanum í Tromsö í Noregi , Háskólanum í Færeyjum , Háskólanum í Ottawa í Kanada , Háskóla Íslands og Landbúnaðarháskóla Íslands taka þátt í verkefninu . „ Hópurinn fundaði með þeim stofnunum sem koma að umhverfismati , eftirliti og leyfisveitingum , sem og burðarþolsmati , það er að segja Skipulagsstofnun , Matvælastofnun , Umhverfisstofnun og Hafrannsóknastofnun , sveitarstjórnum á Tálknafirði og í Vesturbyggð , auk þess sem leitað var upplýsinga til annarra hagaðila , samtaka fyrirtækja í sjávarútvegi og Landssambands veiðifélaga . Þá fór hópurinn í skoðunarferð í nýju seiðaeldisstöð Arctic Smolt í Tálknafirði . „ Náttúruauðlindir á norðurslóðum skapa mikil tækifæri en einnig áskoranir fyrir samfélögin . Fiskeldi í sjókvíum er að ryðja sér til rúms og hefur haft áhrif á þróun byggða í dreifbýli í þátttökulöndunum . Hérlendis höfum við til dæmis séð fjölgun íbúa í nærumhverfi fiskeldisfyrirtækja . Það eru þó ýmsar áskoranir sem snúa bæði að umhverfislegum og samfélagslegum þáttum . Í verkefninu er ætlunin að taka saman þær upplýsingar og gera samanburð milli landanna fjögurra á því hvernig stjórnun þessara þátta er háttað . , Þannig má auka þekkingu , styðja við og stuðla að framþróun og þekkingarmiðlun milli landanna , “ segir Ragnheiður . Sérfræðingar með þverfaglegan bakgrunn Verkefnið er stutt af Fram Centre í Noregi ( The High North Research Centre for Climate and the Environment ) . Verkefnishópurinn samanstendur af sérfræðingum með þverfaglegan bakgrunn í félagsfræði , skipulagsfræði , umhverfisstjórnun , tæknigreinum og líffræði . „ Allir í hópnum eiga það sameiginlegt að hafa unnið að verkefnum á sviði fiskeldis til fjölda ára , sem snúa að lagaumhverfi , eftirliti , leyfismálum , umhverfismati og / eða vottun á sjálfbærni . “